cyanic-selkie/wikianc huggingface dataset:
मलाला, दीव
मलाला (Malala) भारत के दादरा और नगर हवेली और दमन और दीव केन्द्र-शासित प्रदेश के दीव ज़िले में स्थित एक गाँव है।
काण्डा-सितौं०I, पौडी तहसील
काण्डा-सितौं०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नवघर-माणिकपुर
नवघर-माणिकपुर (Navghar-Manikpur) भारत के महाराष्ट्र राज्य के ठाणे ज़िले में स्थित एक नगर है। यह मुम्बई महानगरीय क्षेत्र का भाग है।
ऎन्.कॊंतलपाडु (कर्नूलु)
ऎन्.कॊंतलपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
गुह
गुह ऋंगवेरपुर के राजा थे, उन्हें निषादराज अथवा भीलराज भी कहा जाता था। वे भील जाति के थे। उन्होंने ही वनवास काल में राम, सीता तथा लक्ष्मण का अतिथि सत्कार किया तथा अपना राज्य पर राज करने को कहा था। उनका क्षेत्र गंगा के किनारे था अत: केवट जाति के लोग उन्हें बहुत मानते हैं और आज भी उनकी पूजा करते हैं। नदियों के किनारे बसने वाली एक जाति है, जिसके लोग, लोगों को नाव से एक ओर से दूसरी ओर पार उतार कर अपनी जीविका चलाते हैं।
सन्दर्भ
Read more:
आयोडिन पेन्टाफ्लोराइड
आयोडिन पेन्टाफ्लोराइड एक अकार्बनिक यौगिक है।
आशुतोष टंडन
आशुतोष टंडन उत्तर प्रदेश की राजधानी लखनऊ से भारतीय जनता पार्टी के नेता हैं। वे "गोपाल जी" के नाम से भी लोकप्रिय हैं। वर्तमान में वे उत्तर प्रदेश की भाजपा नेतृत्व वाली सरकार में नगर विकास, नगरीय रोजगार एवं गरीबी उन्मूलन मंत्री हैं। इसके पहले वह तकनीकी और चिकित्सा शिक्षा मंत्री भी थे। वे भारतीय जनता पार्टी से लखनऊ पूर्व विधानसभा निर्वाचन क्षेत्र से विधायक है। वे बीजेपी के वरिष्ठ नेता लालजी टंडन के बेटे हैं और 2013 में लखनऊ पूर्व सीट पर हुए उप-चुनाव में जीत हासिल करके पहली बार विधानसभा पहुंचे थे। वर्ष 2012 के चुनाव में उन्होने लखनऊ उत्तर विधानसभा निर्वाचन क्षेत्र से चुनाव लड़ा था, लेकिन उन्‍हें हार का सामना करना पड़ा था। श्री टंडन ने 1980 में लखनऊ यूनिवर्सिटी से आर्ट्स में ग्रेजुएशन किया था।
एनरिक इग्लेसियस
इग्लेसिआस ने अपने संगीत करियर की शुरूआत मेक्सिकन इंडी लेबल फोनोविसा से की जिसने उन्हें संयुक्त राज्य अमेरिका के लतीनो मार्केट और लैटिन अमेरिका का सबसे प्रसिद्ध कलाकार बनने में मदद की और जिसने की उस समय किसी भी अन्य कलाकार के स्पैनिश भाषा में बिकने वाले ऐल्बम से ज्यादा बिक्री की।
सहस्राब्दी के पारगमन से पहल ही उन्होंने मुख्यधारा अंग्रेजी भाषा मार्केट में अपनी प्रसिद्धी कायम कर ली और युनिवर्सल म्यूजिक के साथ $48,000,000 का एक अनूठा और अभूतपूर्व मल्टी-ऐल्बम अनुबंध साइन किया जिसके तहत यूनिवर्सल म्यूजिक लतीनो ने उनकी स्पैनिश ऐलबम्स और इंटरस्कोप (Interscope) ने अंग्रेजी ऐलबम्स रिलीज़ कीं.
प्रारंभिक जीवन और करियर
इग्लेसियस का जन्म मैड्रिड में हुआ था। वे स्पैनिश गायक जूलियो इग्लेसियस और फिलिपिन 'सोशलाइट'(प्रसिद्ध सामाजिक व्यक्ति) और मैगजीन पत्रकार इसाबेल प्रेसलर के तीसरे और आखिरी संतान थे। वे फिलिपिन और स्पैनिश मूल के हैं।[10][9] 1978 में उनके माता-पिता का तलाक हो गया और अगले साल उनके पिता अपना संगीत करियर रिलीज़ रखने के लिए मियामी, फ्लोरिडा चले गए।
एनरिक नहीं चाहते थे कि उनके पिता को उनके संगीत करियर के योजनाओं के विषय में पता चले और वे अपने करियर की प्रगति के लिए अपने प्रसिद्ध उपनाम का सहारा लेना नहीं चाहते थे। अपनी प्रारंभिक प्रेरणा, अपनी किशोरी प्रेमिका क्रिस्टी डेब्लेर से प्राप्त करते हुए इग्लेसियस ने अपने पारिवारिक धाय से पैसे उधार लिए जिससे उसने एक डेमो टेप रिकॉर्ड तैयार किया जिसमें एक स्पैनिश और दो अंग्रेजी गाने शामिल थे। उन्होंने अपने पिता के प्रचारक फ़रनैन मार्तिनेज़ से संपर्क किया और दोनों ने डेमो टेप को 'एनरिक मार्तिनेज़' के काल्पनिक नाम (तखल्लुस) से प्रस्तुत किया। इसके लिए इस मिथ्या तथ्य को सामने रखा गया की वह (एनरिक मार्तिनेज़) ग्वाटेमाला का एक अज्ञात व्यक्ति था। इग्लेसियस को फोनोविसा नाम के उस समय के एक छोटे इंडी रिकॉर्ड लेबल द्वारा हस्ताक्षरित किया गया। अपना पहला ऐल्बम रिकॉर्ड करने के लिए कॉलेज बीच में ही छोड़ कर वे छः महीने के लिए टोरोंटो, ओंटारियो, कनाडा चले गए।
1995-1997 एनरिक इग्लेसियस
जुलाई 1995 को इग्लेसियस ने अपना पहला ऐल्बम 'एनरिक इग्लेसियस ी टू टे वास", "एक्सपेरिएन्सिआ रिलीजिओसा" इत्यादि जैसे बड़े हिट्स शामिल थे। पहले ही हफ्ते में इस रिकॉर्ड कि 5 लाख प्रतिलिपियां बिक गईं जो कि उस समय एक गैर-अंग्रेजी ऐल्बम के लिए एक दुर्लभ उपलब्धि थी।
उसके गाने पोर अमार्ते को टेलीविजा के टेलिनोवेला मरिसोल  में शामिल तो किया गया, परन्तु एक फेर-बदल के साथ: पोर अमारते दारीया मी वीदा (टू लव यू, आइ वुड गिव माइ लाइफ) के बजाय शीर्षक रखा गया पोर अमारते मरिसोल, मोरिरिया (टू लव यू, मरिसोल, आइ वुड डाइ). इस ऐल्बम के पोर्तुगीज और इटैलियन संस्करण भी निकाले गए जिसमें ज्यादातर गानों का अनुवाद इन भाषाओं में भी उपलब्ध था।
इस ऐल्बम में रिलीज़ किये गए पांच एकल गीत, जैसे कि "पोर अमारते","नो लोरेस पोर मी" और "त्रापेसिस्ता", लैटिन चार्ट्स के शीर्ष पर रहे। इस ऐल्बम के लिए बाद में इग्लेसियस को 'सर्वेत्तम लैटिन पॉप प्रदर्शन' श्रेणी में ग्रैमी अवॉर्ड मिला।
1997-1998 विविर
1997 में, विविर (टू लिव) के रिलीज़ होने के साथ इग्लेसियस के सितारों की बुलंदी कायम रही जिसने इग्लेसिआस को उस वर्ष बिक्री के हिसाब से दूसरे अंग्रेजी-भाषी संगीत सितारों के साथ खड़ा कर दिया। इस ऐल्बम में याजू गीत "ऑनलि यू" का पृष्ठ संस्करण (कवर वर्जन) भी शामिल था जिसको स्पैनिश भाषा में "सोलो एन टी" शीर्षक के अंतर्गत अनुवादित किया गया था।
उन गर्मियों में स्टेडियम 'शोज़' पर जोर देते हुए एनरिक ने, एल्टन जॉन, ब्रूस स्प्रिंगस्टीन और बिलि जोएल के लिए काम कर चुके 'साइडमेन' के साथ, सोलह देशों में पूरी तरह बिक चुके 'स्टेज शोज़' प्रदर्शित किये। ओडेसा, टेक्सास से शुरू हुआ दौरा लगातार तीन रातों तक मेक्सिको के प्लाजा डे टोरोसमें, दो रातों तक मॉन्टेरी के ऑडीटोरियो कोका कोलामें और दो रातों तक ब्यूनस आयर्स, अर्जेंटीना के रिवर प्लेट में रिलीज़ रहा जिसका 130,000 से भी अधिक लोगों ने आनंद लिया और साथ ही साथ U.S के 19 जगहों पर इस दौरे के दौरान शो प्रदर्शित किये गए। व्हीविर में रिलीज़ हुए तीन एकल गीतों ("एनामोरादो पोर प्रिमेरा वेस","सोलो एन टी" और "मिएन्ते") लैटिन एकल चार्ट्स तथा कई स्पैनिश-भाषी देशों में शीर्ष स्थान पर रहे। इग्लेसियस को उनके पिता और लुइ मिगेल के साथ एक अमेरिकन म्यूजिक अवॉर्ड में पहली बार पेश किये गए पसंदीदा लैटिन कलाकार श्रेणी में नामांकित किया गया। यह पहले ही कह दिया गया था कि अगर बड़े इग्लेसियस को ये अवॉर्ड नहीं मिला तो वे 'वॉक आउट' कर जाएंगे. इग्लेसियस अपने पिता से हार गए पर समारोह में उन्होंने "लूविया के" गीत प्रस्तुत किया।
1998-1999 कोसास डेल आमोर
1998 में, इग्लेसियस ने अपना तीसरा ऐल्बम कोसास डेल आमोर (थिंग्स ऑफ़ लव) रिलीज़ किया। एक और अधिक परिपक्व संगीत की दिशा लेते हुए, इस ऐल्बम ने-जिसमें दो लोकप्रिय एकल गीत "एस्पेरान्ज़ा" और "नूनका ते ओल्वीदार" शामिल थे और ये दोनों गीत लैटिन एकल चार्ट्स में शीर्ष पर रहे- लैटिन संगीत परिदृश्य में उनकी शाख को और मज़बूत बनाया।
इग्लेसियस ने ऐल्बम के रिलीज़ के दौरान छोटे जगहों का एक छोटा दौरा किया जिसके एक शो का टेलिविज़न पर अकापुल्को, मेक्सिको से प्रसारण भी हुआ। इसके बाद उन्होंने एक बड़ा विश्वव्यापी दौरा किया जिसमें बड़ी जगहों पर अस्सी से भी अधिक शो प्रदर्शित किये गए। कोसास डेल आमोर टूर McDonald's द्वारा प्रायोजित सबसे पहला संगीत समारोह था।
उन्होंने रिकी मार्टिन और लॉस टाइगेरेस देल नोर्ते सरीखे प्रतिद्वंदियों के खिलाफ 'पसंदीदा लैटिन कलाकार' की श्रेणी में एक 'अमेरिकन म्यूजिक अवॉर्ड' जीता। "नूनका ते ओल्वीदार" गीत का इसी नाम के एक स्पैनिश सोप ओपेरा के 'थीम म्यूजिक' के तौर पर भी उपयोग किया गया और उन्होंने इस श्रृंखला के आख़िरी 'एपिसोड' पर खुद यह गाना गाया.
1999-2000 एनरिक
1999 तक इग्लेसियस अंग्रेजी भाषा के संगीत बाजार में एक सफल और 'क्रॉसओवर' करियर की शुरूआत कर चुके थे। इसका श्रेय अन्य सफल क्रॉसओवर कलाकारों, खासकर रिकी मार्टिन को जाता है जिसकी वजह से लातिनो कलाकारों और संगीत को मुख्यधारा संगीत के क्षेत्र में बहुत तेजी से लोकप्रियता प्राप्त हुई। विल स्मिथ की फिल्म वाइल्ड वाइल्ड वेस्ट के साउंड ट्रैक में इग्लेसियस का गाना बायलामॉस भी शामिल था जो U.S में सबसे बड़ा हिट बन गया।
बायलामॉस की सफलता के बाद कई मुख्यधारा रिकॉर्ड लेबल्स एनरिक को साइन करने को तत्पर थे। हफ़्तों की बातचीत के बाद इग्लेसियस ने इंटरस्कोप के साथ एक मल्टी ऐल्बम करार साइन किया। इस प्रकार इग्लेसियस ने अपना पहला पूर्ण अंग्रेजी CD 'एनरिक ' रिकॉर्ड कर रिलीज़ किया। रैप संगीतकार जेरार्डो मेजिया, जो उस समय इंटरस्कोप के निर्वाहक (एक्ज़िक्यूटिव) थे, इग्लेसियस को अमेरिका लाने और उनके अमेरिकी करियर शुरू करने में अहम भूमिका अदा की। इस पॉप ऐल्बम को, जिसमें थोड़ा बहुत लैटिन संगीत का प्रभाव समाविष्ट था, पूरा होने में दो महीने का समय लगा। इसमें व्हिटनी ह्यूस्टन के साथ एक युगल गीत "कुड आई हैव दिस किस फॉरएवर" और ब्रूस स्प्रिंगस्टीन के एक गाने "सैड आईज" का कवर शामिल था। ऐल्बम का तीसरा एकल, "बी विथ यू", उनका दूसरा श्रेष्ठ गाना साबित हुआ।
2001-2002 एस्केप
एस्केप अब तक की सबसे बड़ी व्यावसायिक सफलता रही है। एकल गाने "एस्केप" और "डोंट टर्न ऑफ द लाइट्स" रेडियो पर सुनाए जाने वाले गानों में प्रमुख गाने बन गए। इन गानों का काफी अच्छा प्रदर्शन रहा और ये नॉर्थ अमेरिका और दूसरी जगहों के चार्टों में काफी ऊपर या शीर्ष पर रहे। ऐल्बम का एक दूसरा संस्करण अंतर्राष्ट्रीय स्तर पर रिलीज़ किया गया जिसमें एनरिक के एक पसंदीदा ट्रेक "मे बी" के नए रूपांतर के साथ ही साथ लायनेल रिची के साथ गाया गया एक युगल गीत, "टू लव ए वूमन" भी शामिल था।
इग्लेसियस ने अपने "वन-नाइट स्टैंड वर्ल्ड टूर" के साथ ऐल्बम की सफलता का लाभ उठाया जिसमें 16 देशों में 50 बिक चुके शो भी शामिल थे। रेडियो सिटी म्यूजिक हॉल और लंदन के रॉयल अल्बर्ट हॉल में लगातार तीन दिनों तक चले शो को शामिल करते हुए दौरा बुकारेस्ट, रोमेनिया के स्टेडियम नैशनल लिया मेनोलिउ में एक बड़े शो के साथ संपन्न हुआ। समारोह के दौरान MTV रोमेनिया का शुभारम्भ हुआ और वीडियो "लव टू सी यू क्राई" इस चैनल पर दिखाए जाना वाला पहला वीडियो बना।
दौरे का दूसरा चरण "डोंट टर्न ऑफ़ द लाइट्स" 2002 के गर्मियों में पूरा हुआ जिसमें पूरी तरह बिक चुके मैडिसन स्क्वेर गार्डन की दो रातें और मेक्सिको के नेशनल औडीटोरियम के दो शो शामिल थे। सान जुआन, पोर्टो रिको में रौबर्तो क्लीमेंते कोलिजियम में आयोजित केवल एक शो के साथ इस दौरे की समाप्ति हुई।
2002-2003 कीजास
2002 में, इग्लेसियस ने स्पैनिश भाषा में चौथा ऐल्बम जारी करने का फैसला किया जिसका शीर्षक कीजास (परहैप्स) था। उनके पिछले स्पैनिश ऐल्बम से ज्यादा परिष्कृत और ज्यादा गूढ़ गानों से युक्त, इस ऐल्बम का टाईटल ट्रैक इग्लेसियस और उनके प्रसिद्द पिता के बीच तनावपूर्ण सबंधों पर आधारित एक गीत है।
शुरूआत में ही ऐल्बम को "बिलबोर्ड" 200 ऐल्बम्स चार्ट में 12वां स्थान प्राप्त हुआ जो की उस समय किसी स्पैनिश भाषा के ऐल्बम को इस चार्ट में मिलने वाला सबसे ऊंचा स्थान था। कीजास की एक सप्ताह में एक लाख प्रतियां बिक गईं, इस प्रकार यह 5 वर्षों में सबसे ज्यादा तेज़ी से बिकने वाला स्पैनिश-भाषी ऐल्बम बन गया। ऐल्बम से रिलीज़ किए गए तीनों एकल आखिरकार लैटिन चार्ट में पहला स्थान पा गए और इस प्रकार इग्लेसियस के कुल 16 गानों को चार्ट में पहले स्थान पर रहने का सौभाग्य प्राप्त हुआ। बिलबोर्ड के लैटिन चार्ट में सबसे अधिक एकल गानों का पहले स्थान पर रहने का कीर्तिमान आज भी उनके नाम है। ऐल्बम में उनका आखिरी एकल "पारा क्वे ला वीडा" U.S. रेडियो पर दस लाख 'स्पिन' तक पहुंचने वाला पहला अकेला स्पैनिश गाना बन गया।[29]
गीत "कीजास" का वीडियो MTV के सबसे लोकप्रिय कार्यक्रम टोटल रिक्वेस्ट लाइव के विकल्पों में जोड़ा जाने वाला पहला स्पैनिश म्यूजिक वीडियो बन गया। इग्लेसियस ने द टुनाइट शो विथ जे लेनो में इस गाने को पेश किया और इस प्रकार इस शो में स्पैनिश गीत गाने वाले पहले व्यक्ति बन गए। इससे दूसरे कलाकारों, जैसे रिकी मार्टिन, जुआनेस और जोर्गे ड्रेक्स्लर को भी स्पैनिश 'सामग्री' पेश करने का मौक़ा मिल गया। इग्लेसियस ने अपने "डोंट टार्न ऑफ़ द लाइट्स टूर" में कीजास के गानों को शामिल किया और बाद में इस ऐल्बम को सर्वश्रेष्ठ पॉप गायन ऐल्बम का लैटिन ग्रैमी अवार्ड मिला।
2003-2004 7
2003 में, इग्लेसियस ने अपना सातवां ऐल्बम रिलीज़ किया जिसे उन्होंने 7  नाम दिया। यह दूसरा ऐल्बम था जिसका सह-लेखन इग्लेसिआस ने किया था। अपने 1980 के दशक से प्रेरित सामग्री के बीच इस ऐल्बम का मुख्य आकर्षण, इसका गाना "रोमर" है जिसे उन्होंने अपने मित्र और पुराने गिटारिस्ट टोनी ब्रूनो के साथ लिखा था। CD में गीत "बी योरसेल्फ" भी शामिल था जो आज़ादी (इसका 'कोरस' यह बतलाता है कि कैसे इग्लेसियस के अपने खुद के माता-पिता को अपने बेटे पर यह विश्वास नहीं था कि वह संगीत के क्षेत्र में कभी सफल हो पाएगा) के बारे में था। पहला एकल गीत "एडिक्टेड" था जिसके तुरंत बाद "नौट इन लव' गाने का रिमिक्स आया जिसमें केलिस को फीचर किया गया था।
इस ऐल्बम के साथ, इग्लेसियस अब तक के उसके सबसे बड़े विश्वव्यापी दौरे पर निकला. इस अत्यधिक प्रचारित दौरे की शुरूआत संयुक्त राज्य अमेरिका में निर्धारित बारह प्रदर्शनों के साथ हुई जिसके आखिरी शो में इग्लेसियस ने हॉउसटन रोडियो में प्रदर्शन दिखाया. आगे इस दौरे के दौरान उन्होंने उन देशों में शो प्रदर्शित किये जहाँ वह पहले कभी नहीं गए थे। इनमें ऑस्ट्रेलिया, भारत, मिस्र, सिंगापुर और आखिर में दक्षिण अफ्रीका में उनके शो हुए जिनकी सारी टिकटें बिक गईं थी।
2004-2006 7 के बाद की गतिविधियां
अमूमन इग्लेसियस नए रिकॉर्डिंग के दौरान सार्वजनिक उपस्तिथियों से परहेज करते हैं पर इस अवधि के दौरान उन्होंने मीडिया में कई बार मेहमान के रूप में अपनी उपस्तिथि दर्ज कराई. वह ओप्रा विनफ्रे के 'टौक शो' में बतौर मेहमान भी गए और उनके साथ पूरा दिन बिताया. इस बात पर उनके एक प्रशंसक को आश्चर्य हुआ। वह प्रीमिऔस जुवेंताद में भी उपस्थित हुए और अर्जेंटीना में डिएगो माराडोना के टेलिविज़न शो के अंतिम प्रसारण में संगीतकार मेहमान भी बने. कुछ दिनों बाद विशेष ओलिम्पिक के समर्थन में आयोजित एक क्रिसमस समारोह में उन्होंने प्रदर्शन पेश किया।
इग्लेसियस टॉमी हिलफिगर फ्रैगरेंस के ट्रू स्टार मेन नामक प्रचार समारोहों में भी शामिल हुए हैं जिसका (टॉमी हिलफिगर का) वे अनुमोदन कर रहे हैं। एनरिक ने 'फ्रैगरेंस' के विज्ञापन में अपने अगले ऐल्बम के गीत "रिंग माई बेल्स" के साथ शिरकत की। इग्लेसियस ने सीज़न फिनाले में अपने नवीनतम ऐल्बम का एक गाना "समबॉडी इज मी" पेश किया।
पहला एकल, "डू यू नो?(द पिंग पोंग साँग)", जो उसके नए ऐल्बम, इन्सोम्नियाक का एक एकल था उसे जून 12 को रिलीज़ किया गया और उसका प्रीमियर 10 अप्रैल 2007, मंगलवार को KIIS-FM पर रेयान सीक्रेस्ट्स रेडियो शो में किया गया। एनरिक ने पहली बार "डू यू नो?" और साथ ही साथ "हीरो" का प्रदर्शन U.S श्रृंखला 'डांसिंग विथ द स्टार्स ' के लाइव टेपिंग के लिए किया।
2007-2008 इन्सोम्नियाक
इग्लेसियस ने 12 जून 2007 को अपना नया ऐल्बम इन्सोम्नियाक रिलीज़ किया। ऐल्बम को यह नाम इसकी रेकॉर्डिंग ज्यादातर रात में होने के कारण दिया गया था। ऐल्बम का 'स्टाइल' पिछले ऐल्बमों के तुलना में ज्यादा समकालीन पॉप था जिसमें बहुत सारे 'ट्रैक्स' की व्याख्या R&B के रूप में की गयी। ऐल्बम के विशिष्टताओं में रैप संगीतकार लिल वेय्न के सहयोग में बनी हिप-हॉप अंदाज़ वाली रचना "पुश", साथ में "रिंग माई बेल्स" और रिंगसाइड के 'टायर्ड ऑफ़ बींग सॉरी' के कवर भी शामिल थे।
पहला एकल "डू यू नो?(द पिंग पाँग साँग)" एक विश्वव्यापी हिट साबित हुआ जिसने कई देशों के सर्वेच्च 10 में जगह बनाई और बहुत जगह तो #1 पर भी पहुंच गया। शीर्षक "डिमेलो" वाले एक गाने का स्पैनिश संस्करण बिलबोर्ड के हॉट लैटिन ट्रैक्स में #1 पायदान पर लगातार ग्यारह सप्ताह तक रहा और इस प्रकार उसका यह गाना इस चार्ट पर सबसे अच्छे प्रदर्शन वाला एक गाना बन गया।
इग्लेसियस की अगली पेशकश गाथागीत "समबॉडी इज मी" थी जो अमेरिकी महाद्वीप में एक एकल गीत के रूप में रिलीज़ किया गया था। इस गाने को AC रेडियो पर अनेकानेक बार प्रस्तुत किया गया और यह बिलबोर्ड के हॉट AC में काफी ऊंचे स्थान पर रहा। इसके स्पैनिश संस्करण ने भी चार्ट्स में अच्छा प्रदर्शन किया। इस गाने को धारावाहिक, द यंग एंड द रेस्टलेस में भी पेश किया गया जिसमें इग्लेसियस ने इस ट्रैक का प्रदर्शन किया। इसके दूसरे एकल 'टायर्ड ऑफ़ बींग सॉरी' ने यूरोप के अनेक देशों में सफलता प्राप्त की। हाल में ही इग्लेसियस ने इस गाने को फ्रेंच गायिका नाडिया के साथ रिकॉर्ड किया है जो फ्रांस में #1 पर पहुंच गया है।
4 जुलाई को, एनरिक इग्लेसियस सीरिया में तीन दशकों में प्रदर्शन प्रस्तुत करने वाले पहले पश्चिमी कलाकार बन गए जब उन्होंने इसकी राजधानी दमसकस में 10000 लोगों से खचाखच भरे एक शो में प्रदर्शन पेश किया। उसी हप्ते उन्होंने लाइव अर्थ में भी अपना कार्यक्रम प्रस्तुत किया। वह 'द रौयल वेरायटी परफॉरमेंस' में भी दूसरी बार शामिल हुए.
इन्सोम्नियाक वर्ल्ड टूर का शुभारंभ दक्षिण अफ्रीका के जोहान्सबर्ग में डोम में किया गया। यह वही स्थल था जहां उसने अपने अंतिम विश्व टूर की समाप्ति की और सारे यूरोप में इसी रंगभूमि पर उसने सर्वाधिक आय की। यह UK में उनका पहला अरीना टूर था जिसके दौरान उन्होंने मेनचेस्टर के MEN अरीना और वेम्बली अरीना जैसे जगहों पर प्रदर्शन किया था। दौरा इग्लेसियस के, LA के नोकिया थियेटर में नए-नए शुरू किये गए L.A. लाइव में पेश किये गए प्रदर्शन के साथ समाप्त हुआ। इस दौरे के दूसरे भाग के दौरान उन्होंने पूरे लैटिन अमेरिका - मेक्सिको से ले कर अर्जेनटाइना तक - भ्रमण किया है। [[बेलफ़ास्ट]] के ओडिसि अरीना में आयोजित उनके समारोह को MSN कंट्रोल रूम के लिए फिल्माया गया था और इसे टेलीविजन पर भी प्रसारित किया जा चुका है।
एनरिक के गाने "कैन यू हियर मी" को UEFA यूरो 2008 फुटबौल टूर्नामेंट का आधिकारिक गाना चुना गया है। उन्होंने यह गाना वियेना, ऑस्ट्रिया में जून 29,2008 को खेले गए फाइनल में लाइव पेश किया। कुछ देशों में इन्सोम्न्याक ऐल्बम का एक नया संस्करण रिलीज़ किया गया जिसमें इस गाने को शामिल किया गया था।
2008 स्पैनिश ग्रेटेस्ट हिट्स ऐल्बम: 1 95/08
एनरिक ने 25 मार्च 2008 को सबसे हिट स्पैनिश गानों का एक ऐल्बम रिलीज़ किया जिसमें उनके 'हॉट लैटिन ट्रैक्स' चार्ट पर के सत्रह #1 गाने और साथ में दो नए गाने भी सम्मिलित किये गए थे। इसका पहला एकल गीत था "¿दोंदे एस्तन कोराज़ोन?", जिसे अर्जेंटीना के सितारे कोटि ने लिखा है और जो बिलबोर्ड्स हॉट लैटिन गानों में इग्लेसियस का 18वां #1 गाना बन गया। ऐल्बम ने बिलबोर्ड के लैटिन ऐल्बम चार्ट्स में #1, तथा बिलबोर्ड के टॉप 200 ऐल्बम चार्ट में #18 पर शुरूआत की। यह एनरिक का दूसरा ऐसा ऐल्बम था जिसने अपनी शुरूआत बिलबोर्ड के टॉप 200 ऐल्बम्स (कीजास ने 2002 में 12 वें स्थान के साथ शुरूआत किया था) के सर्वेच्च 20 में स्थान पा कर की थी। ऐल्बम को हाल में ही U.S. और कुछ लैटिन अमेरिकन देशों में 'डबल प्लैटिनम' घोषित किया गया है।
ऐल्बम के दूसरे एकल "लोरो पोर ती" का एक आधिकारिक रिमिक्स है जिसमें "वीसीन इ यैनडेल" को पेश किया गया है। हॉट लैटिन ट्रैक्स के सर्वेच्च 10 में दो महीनों तक रहने के बाद इस ट्रैक ने 8 नवम्बर को प्रथम स्थान प्राप्त कर लिया और फिर दो सप्ताह तक शिखर पर रहा, इस प्रकार यह इग्लेसिआस का 19 वां ऐसा एकल गीत बन गया जिसने बिलबोर्ड के हॉट लैटिन गानों में #1 स्थान प्राप्त किया हो। इग्लेसियस ने इन दोनों गीतों को अपने US के अरीना दौरे में शामिल किया। लरेडो, टेक्सास में आरम्भ होने से लेकर न्यू जर्सी के आइजौड सेंटर में समाप्त होने तक इस दौरे के दौरान बकाटा बैंड अवेंचुरा ज्यादातर मौकों पर उनके साथ थे जिन्होंने प्रीमिऔस जुवेंटड में उनके साथ "लोरो पोर ती" पेश किया।
इग्लेसियस लो नूएस्त्रो पुरस्कार में एक 'सप्राइज' प्रस्तोता थे जिन्होंने शो की शुरूआत " ¿दोंदे एस्तन कोराज़ोन?" और "डिमेलो" के एक मिश्रण (मेडले) के साथ की। उन्होंने बिलबोर्ड लैटिन म्यूजिक अवॉर्ड्स में भी अपना प्रदर्शन प्रस्तुत किया जिसमें उन्हें एक विशेष पुरष्कार प्राप्त हुआ।
इग्लेसियस ने 25 जून,2008 को फ्लोरिआना ग्रैनरीज,माल्टा में, जहां लोगों का प्रवेश मुफ्त कर दिया गया था,MTV के 2008 के 'आइल' के उपलक्ष पर 40,000 लोगों के लिए लगातार दूसरी बार प्रदर्शन प्रस्तुत किया। इसी दौरे पर, जो कि यहां उनका दूसरा दौरा था (पिछले साल वह इस समारोह में उपस्थित थे और इसकी सबसे बड़ी खबर बन कर छा गए थे), वैलेटा के महापौर ने उन्हें माल्टा की मानद नागरिकता प्रदान की थी।.
2009 एनरिक इग्लेसियस: ग्रेटेस्ट हिट्स
अपने स्पैनिश ग्रेटेस्ट हिट्स के संकलन की सफलता के बाद, इग्लेसियस ने 11 नवम्बर को अपने अंग्रेजी हिट्स के एक संकलन का रिलीज़ किया।
संकलन में अंग्रेजी हिट गाने - जैसे "बाइलामॉस", "हीरो", "बी विथ यू","नॉट इन लव" और "एस्केप" जो विभिन्न बिलबोर्ड चार्ट्स में सर्वेच्च स्थान पर रह चुके हैं (जिसमें से दो गाने हॉट 100 में चोटी पर रहे हैं) और साथ ही साथ कुछ ऐसे गाने जैसे रिदम डिवाइन, टायर्ड ऑफ बींग सॉरी और डू यू नो (द पिंग पाँग साँग) जो यूरोप के चार्ट्स में भी टॉप पर रह चुके हैं - सम्मिलित हैं।
इस ऐल्बम में "कैन यू हिअर मी" एवं दो नए गाने शामिल हैं। पहले एकल "अवे"(एक शॉन गैरेट फीट) का प्रदर्शन निराशाजनक रहा पर दूसरे एकल "टेकिन' बैक माई लव" ने - जिसके निर्माता रेडवन थे और जिसमें R&B/पॉप गायिका सिआरा को पेश किया गया था - काफी अच्छा प्रदर्शन किया और यह इग्लेसियस के करियर के सबसे बड़े विश्वव्यापी हिट्स में से एक बन गया।
एनरिक ने इसी वर्ष अप्रैल से लेकर जुलाई तक में एक और दौरा पूरा किया। 'ग्रेटेस्ट हिट्स' दौरा मेक्सिको में शुरू हुआ पर यूरोप तक चला गया जहां यह क़तर में शुरू हुआ और बेलग्रेड में ख़त्म हुआ; इसमें UK और आयरलैंड में छह अलग-अलग तारीखों पर हुए शो शामिल थे। इस दौरे को सहारा देने के लिए एस्मी डेंटर्स और अलीशा डिक्सन ने भी अपना योगदान दिया।
इस समय एनरिक एक नए ऐल्बम पर काम रहें हैं जो वे उम्मीद करते हैं कि अंग्रेजी और स्पैनिश दोनों में होगा।
गीत-लेखन, निर्माण और अभिनय
इग्लेसियस ने "अन नुओवे जिऔर्नो" लिखने के लिए - जो कि एंड्रिया बोसेली के पहले पोप ऐल्बम का मुख्य गीत था- गीतकार [[गाय चेम्बर्स]] के साथ सहयोग किया है। इस गीत का बाद में अंग्रेजी में "फर्स्ट डे ऑफ़ माई लाइफ" के नाम से अनुवाद हुआ जिसकी रेकॉर्डिंग स्पाइस गर्ल मेलनी सी द्वारा की गई। इसके बाद यह गाना समूचे यूरोप में एक बड़ा हिट बनकर उभरा है और अनेक देशों में यह शीर्ष स्थान पा चुका है। इग्लेसिआस ने अमेरिकन आयडल के उप-विजेता क्ले ऐकन के लिए भी एक एकल "द वे" लिखा. इग्लेसियस के सह-लेखन में लिखे चार गाने UK बैंड द हौलिज़ के वर्तमान ऐल्बम में शामिल हैं। कई बार इग्लेसियस ने कहा है कि अगर कभी वह रिटायर हुए तो वह दूसरे कलाकारों के लिए गानों के लेखक और निर्माता का काम करना चाहेंगे.
सन् 2000 में, इग्लेसियस ने फोर गाइज नेम्ड जोस और उना मुजेर नेम्ड मारिया नामक एक ऑफ़ ब्रोडवे संगीत रचना का सह-निर्माण किया। इस संगीत रचना में लैटिन मूल के चार अमेरिकी, जो संगीत में समान रुचि रखते हैं, एक साथ मिलते हैं और एक शो प्रदर्शित करने का फैसला करते हैं। शो में कई ऐसे तत्व निहित हैं जो कार्मेन मिरांडा,सेलिना,रिची वैलेंस, सैंटाना, रिकी मार्टिन और स्वयम इग्लेसियस सरीखे कलाकारों द्वारा गाए गए समकालीन लैटिन एवं पॉप गानों की तरफ संकेत करते हैं और जिनमें इनका उल्लेख मिलता है।
इग्लेसियस की अभिनय में भी रुचि विकसित हुई। उन्होंने रॉबर्ट रोद्रीगेज़ की फिल्म वन्स अपॉन अ टाइम इन मेक्सिको में एंटोनियो बन्देरास,सलमा हायक और जॉनी डेप के साथ काम किया जिसमें उन्होंने गाली बकने और गोली दागने वाले 'लोरेंजो' की भूमिका निभाई. 2007 में उन्होंने चार्ली शीन अभिनीत TV कॉमेडी टू ऐंड अ हाफ मेन में एक छोटी भूमिका अदा की। वे कहते हैं कि वे फिर से अभिनय करेंगे अगर उन्हें ऐसे छोटे-छोटे रोल दिए जाएं जिन्हें वह अपनी संगीत प्रतिबद्धताओं के बीच नियोजित कर सकते हों.
उन्होंने CBS के TV शो हाउ आइ मेट योर मदर में एक अर्जेंटीनी गिटार वादक/सर्फ़र/मालिश चिकित्सक ठेठ प्रेमी पात्र गेल की मेहमान भूमिका अदा की।
इग्लेसियस ने पेप्सी - जो कि उनके पिछले विश्व दौरे का प्रायोजक था - के लिए निर्मित एक महत्वाकांक्षी TV विज्ञापन में एक बुरे रोमन सम्राट की भूमिका भी निभाई. उन्होंने ब्रिटनी एस्पियर्स, बियोंसे और पिंक के साथ उस विज्ञापन में काम किया जो इस विज्ञापन में उनसे बाज़ी मार ले गईं।
सार्वजनिक छवि
अपने कैरियर के शुरुआत से ही इग्लेसियस की सार्वजनिक छवि एक 'हार्टथ्रौब'(आकर्षक पुरुष जिसे देख महिलाओं का दिल धड़क जाता हो) की रही है; उनके बहुत से शुरूआती म्यूजिक विडियोज में उन्हें एक 'बॉय नेक्स्ट डोर' (बाजू वाला छोकरा) के रूप में दर्शाया गया है। उनकी यह छवि प्रशंसकों के बीच तुरंत लोकप्रिय हो गई और इग्लेसियस को उनके पहले टेलीविजन प्रदर्शन के बाद युवा लड़कियों की एक भीड़ ने घेर लिया और अपनी जान छुडाने के लिए उन्हें एक टैक्सी के फर्श पर लेट कर छुपना पड़ा ताकि वह बिना किसी की नज़र में आए स्टूडियो से निकल सकें.
यह इग्लेसियस के लिए उनके संगीत प्रचार के दौरान घटने वाली एक आम बात हो गई, पर इस जूनून की हद देखने को तब मिली जब 1999 में इग्लेसियस कोसास देल आमोर के प्रचार में वीना देल मार अंतर्राष्ट्रीय गीत समारोह में अपना प्रदर्शन प्रस्तुत करने चिली गए। इस देश की उनकी यह यात्रा अपने 'बीटलमेनिया' सरीक प्रतिक्रिया उत्पन्न करने के कारण बहुत प्रसिद्ध हो गई। हजारों की संख्या में युवतियां हवाईअड्डे की गलियों में और इग्लेसियस के होटल के बाहर जमा हो गईं थीं। समारोह में रिकार्ड भीड़ इकठ्ठा हुई और इग्लेसियस ने अपने सेट के लिए बहुत प्रशंसा प्राप्त की।
इसके अगले वर्ष की उनके इस समारोह की यात्रा को यद्यपि काफी अलग कारणों से याद किया जाएगा. जब उनको ला गाविओता नामक पुरस्कार दिया गया तो उन्होंने इसे आगे की कुछ पंक्तियों में बैठे दर्शकों की और हलके से उछाल दिया। पहले पहल तो इसको लेकर दर्शकों द्वारा कोई स्पष्ट प्रतिक्रिया नज़र नहीं आई पर जब पुरष्कार के प्रस्तोता ने रोष जताया और उसके वापस की जाने की मांग की तो भीड़ ने नकारात्मक प्रतिक्रिया दिखाई. अगले दिन मीडिया ने इस बात पर, जिसे कि अब तक इग्लेसिआस द्वारा की गयी एक मामूली गलती समझा जा रहा था, नकारात्मक प्रतिक्रिया व्यक्त की। एक संवाददाता सम्मेलन में इग्लेसियस ने यह सफाई दी कि उनकी मंशा बस ये दिखाने की थी कि यह पुरष्कार वस्तुतः उनके प्रशंसकों के लिए था। उनके ऐल्बम्स की लैटिन अमेरिका में रिलीज़ भारी बिक्री के बावजूद, इग्लेसियस को फिर उस समारोह में कभी आमंत्रित नहीं किया गया और जब भी वे चिली की यात्रा करते हैं उस वाकये को अक्सर उठाया जाता है।
जून 2000 में, रेडियो हस्ती हावर्ड स्टर्न को एक टेप मिला जो कि इग्लेसियस के गायन की एक MP3 प्रतीत होती थी और जो कि निहायत ही बेसुरी थी, इसमें गाना रिदम डिवाइन भी शामिल था। स्टर्न ने इस क्लिप को पूरे सप्ताह बजाया और इस धारणा की पैठ बना दी की दरअसल इग्लेसियस सिर्फ लिप सिंक (होठों को गाने के बोल के साथ लय में हिलाना) करते हैं और स्टूडियो के बाहर अच्छा गा ही नहीं सकते, यहां तक कि दरअसल उन्होंने अपनी ऐल्बम के गाने खुद गाए भी नहीं हैं, उनकी तुलना मिलि वनिली से की गयी। इग्लेसियस ने न्यूयॉर्क के लिए सीधे इटली से उड़ान भरी, जहां उन्होंने कुछ देर पहले ही पावारोती के साथ कार्यक्रम पेश किया था और स्टर्न के शो में शिरकत की जहां उन्होंने "रिदम डिवाइन" और "बी विथ यूं" के 'अकॉस्टिक'(बिना किसी यंत्र और वाद्य के) संस्करण गाए, जिसके बाद स्टर्न ने इग्लेसिआस को कहा कि उन्होंने अपने आलोचकों को चुप करा दिया था। इस पर इग्लेसियस ने कहा कि कि इस विवाद और शो पर उनकी उपस्थिति से उनका सबसे अच्छा प्रचार हुआ था।
निजी जीवन
उनके करियर के शुरुआत से ही मीडिया ने इग्लेसियस को कई महिलाओं के साथ जोड़ा है, किन्तु सामान्यतः उनके एकांतप्रिय स्वभाव के कारण यह जानना कठिन है कि कौन से दावे सच हैं और कौन से मनगढ़ंत. इग्लेसियस को मुख्यतः सोफिया वर्गारा,क्रिस्टीना ऐगुलेरा,जेनिफर लव हुइट,शैनन एलिज़ाबेथ,समांथा टोरेस और पूर्व मिस यूनिवर्स अलीसिया मकाडो के साथ छोटे अंतराल के संबंधों के लिए जोड़ा जाता रहा है।
पिछले सात वर्षों से वे सार्वजनिक तौर से टेनिस सितारे अन्ना कुर्निकोवा के साथ 'डेट' कर रहे हैं जिनसे वे 21 दिसंबर,2001को अपने म्यूजिक वीडियो एस्केप के सेट पर मिले थे। 2007 के बाद उन दोनों के अलग होने को लेकर कई ख़बरें आ चुकी हैं। 2008 में, प्रचार की मंशा से किए गए एनरिक के एक जोक के बाद ऐसी ख़बरें आईं कि यह जोड़ा पहले ही शादी रचा चुका था और अब उनका तलाक हो गया था। तत्पश्चात एनरिक ने कई साक्षात्कारों में यह बयान दिया है यह एक मज़ाक भर था और वे अब भी बिलकुल साथ-साथ हैं।
इग्लेसियस ने सार्वजनिक रूप से कहा है कि वे अनिद्रा से ग्रस्त है, और यह भी कि नींद की कड़ी दवाइयां भी अक्सर उनपर बेअसर साबित होती हैं।
2003 में, इग्लेसियस ने अपनी ख़ास पहचान अपने चेहरे के तिल को हटवा दिया था।
बचना ऐ हसीनो
बचना ऐ हसीनों (Beware, ye beauties, बचना ऐ हसीनो, 15 अगस्त 2008 को जारी एक बॉलीवुड फ़िल्म है। इसके कलाकार हैं रणबीर कपूर, बिपाशा बसु, मिनीषा लांबा और दीपिका पादुकोण. इस फ़िल्म को निर्देशित किया था सिद्धार्थ आनंद ने, जिनकी पिछली फ़िल्मों में शामिल हैं सलाम नमस्ते (2005) और ता रा रम पम (2007).
कथावस्तु
फ़िल्म, राज शर्मा (रणबीर कपूर) नामक एक युवा की ज़िंदगी के सफ़र का अनुसरण करती है, जो 18 से 30 साल के बीच अपने जीवन के अलग चरणों पर तीन लड़कियों से मिलता है: माही (मिनिषा लांबा) - पंजाब के एक छोटे शहर की लड़की, राधिका (बिपाशा बसु) - मुंबई की एक मॉडल और गायत्री (दीपिका पादुकोण) - ऑस्ट्रेलिया में एक अनिवासी भारतीय टैक्सी ड्राइवर और छात्रा. फ़िल्म एक ऐसे व्यक्ति की यात्रा से जुड़ी है जो एक प्रेम प्रसंग से दूसरे में उलझता जाता है और अंततः सच्चा प्यार पाता है।
1996 में राज अपनी यूरोप की यात्रा के दौरान यूरोरेल में माही से जा टकराता है। माही एक सपनों में डूबी युवा लड़की है जो रोमांस, सच्चे प्यार में विश्वास रखती है और उसे पूरा यक़ीन है कि एक दिन वह अपने "राज" (1995 में जारी फ़िल्म दिलवाले दुल्हनिया ले जाएंगे का रोमांटिक किरदार) से ज़रूर मिलेगी, जो उसका दिल जीत लेगा। यात्रा के दौरान स्विट्ज़रलैंड में एक स्टेशन पर उतरने के बाद माही की ट्रेन छूट जाती है। उसी ट्रेन में सफ़र करने वाला राज यह देखता है और उसे लुभाने के लिए ट्रेन से उतर जाता है। जहां माही बिना पैसों के असहाय खड़ी होती है, राज खुद की भी ट्रेन छूट जाने का ढोंग करता है, उसको सांत्वना देता है और उसकी वापसी उड़ान से पहले, समय पर हवाई अड्डे पहुंचाने के लिए मदद की पेशकश करता है। रास्ते में, माही को राज से प्यार हो जाता है। राज द्वारा माही के प्रति अपनी भावनाओं को लेकर लिखी कविता उसे सुनाने के बाद वे एक दूसरे का चुंबन लेते हैं। राज माही को हवाई अड्डे पहुंचाता है, जहां वह अपने परिवार और दोस्तों से मिलती है। माही उन दोनों के बीच जो कुछ भी घटित होता है, उसके बारे में अपने दोस्तों को बताती है। जब वह उस काग़ज़ के टुकड़े को खोलती है, जिस पर राज ने कविता लिखी थी, तो उसे ख़ाली पाती है। वह राज की तलाश में निकलती है और उसे अपने दोस्तों के सामने उन दोनों को लेकर "अनाप शनाप" शेखी बघारते हुए छिप कर सुनती है, तथा उसकी झूठी बातें सुन कर चौंक जाती है और उसका दिल टूट जाता है। राज उसे देख लेता है और समझ जाता है कि माही ने उसकी बातें छिप कर सुन ली है और शर्मिंदा होकर, रोती और शोकाकुल माही को पीछे छोड़ कर चला जाता है।
वर्ष 2002 है। राज मुंबई चला आता है और माइक्रोसॉफ्ट में उसे गेम डिज़ाइनर की नौकरी मिल जाती है। वह मॉडल बनने की इच्छुक राधिका के साथ लिव-इन रिश्ते में जुड़ा है। यहां राज बयान करता है कि वह कैसे अपनी पड़ोसन राधिका से मिला था और उसके प्रति आकर्षित हो गया था। राज को एक हेलो 3 गेम के लॉन्च के लिए सिडनी स्थानांतरित होने का प्रस्ताव मिलता है। वह राधिका को छोड़ कर जाने और एक नए जीवन को अपनाने की उम्मीद करता है, यह सोच कर कि राधिका उसके साथ रहने वाली एक आधुनिक लड़की है और वह इस रिश्ते के टूटने पर भी खुद को संभाल लेगी. लेकिन, राधिका अप्रत्याशित रूप से घोषणा करती है कि वह राज से शादी करने के लिए बतौर मॉडल अपने कॅरियर को त्यागने और उसके साथ आस्ट्रेलिया जाने के लिए तैयार है। रिश्ता तोड़ने के लिए उसे मजबूर करने में कई अवसरों पर असफल रहने के बाद, वह सिडनी के लिए उस दिन उड़ान भरता है, जिस दिन राधिका के साथ शादी होनी थी, जिसकी ख़बर रजिस्ट्रार के दफ़्तर में राज की प्रतीक्षा करते हुए राधिका को मिलती है।
साल 2008 है। राज का अब सिडनी में एक सफल कॅरियर है। एक दिन वह गायत्री से जा टकराता है, जो शाम को टैक्सी चलाती है और दिन में एक बिज़नेस स्कूल में पढ़ती है। वह एक सुपर बाजार में भी अंशकालीन खजांची के रूप में काम करती है। राज उससे दोस्ती करता है और जान लेता है कि उसी के समान गायत्री भी विवाह जैसी संस्था में विश्वास नहीं करती है। बहरहाल, उसे एहसास होता है कि वह उसे प्यार करने लगा है और आख़िरकार विवाह का प्रस्ताव रखता है। गायत्री उसे अस्वीकार करती है और यह कहते हुए दूर चली जाती है कि वह जैसी भी उसकी ज़िंदगी कट रही है, बस उसी से खुश है। अस्वीकृति उसे गहरी चोट पहुंचाती है और वह अकेला खड़ा अपनी प्रेमिका को उसके जीवन से दूर जाता हुआ देखता रह जाता है, वह 1996 तथा 2002 की घटनाओं को याद करता है, जब ख़ुद उसने किसी का दिल तोड़ा था। वह उन दोनों से माफ़ी मांगने भारत लौटने का फ़ैसला लेता है।
अपनी वापसी पर, वह पहले माही के पास जाता है। माही अब शादीशुदा है जिसके दो बेटे हैं। वह माही के पति जोगिंदर (कुणाल कपूर द्वारा अभिनीत) से मिलता है, जो पहले उस पर नाराज़ होता है क्योंकि उसने माही की बहन से उसके बारे में सुना था कि कैसे माही राज से प्यार करने लगी थी और राज ने उसका दिल तोड़ा था। वह राज को यह भी बताता है कि माही एक सही गृहिणी और उसके बच्चों के लिए सही मां है। वह 15 साल पहले का वह समय भी याद करता है जब उसने पहली बार माही को देखा था। हालांकि माही एक अच्छी पत्नी है, पर प्यार या रोमांस से वह डरने लगी थी। राज उनके बीच हस्तक्षेप करने का फैसला करता है और माही से क्षमा याचना करता है। वह उसे यह भी महसूस कराता है कि उसका पति उसे कितना प्यार करता है और कहता है कि उसका पति ही वह असली "राज" है जिसकी वह प्रतीक्षा कर रही है - रोमांटिक, जो उसे जी-जान से चाहता है। वह राज को माफ़ कर देती है और अपने पति से प्यार का इज़हार करती है।
इसके बाद राज राधिका की तलाश करता है। जब वह उसे ढूंढ़ लेता है, तो पाता है कि राधिका ने अपना नाम बदल कर श्रेया राठौड़ रख लिया है और अब वह एक बेहद सफल और संपन्न सुपरमॉडल है। काफी प्रयास के बाद, वह उससे मिलने में सफल होता है और उससे माफ़ी मांगता है। श्रेया उनकी क्षमायाचना स्वीकार करने से मना कर देती है और उसे बताती है कि अगर वह सचमुच उससे क्षमा चाहता है, तो उसे कड़ी मेहनत से इसे हासिल करना होगा। ऐसा करने के लिए वह उसे निजी सहायक की नौकरी देती है। जैसे ही राज काम करना शुरू करता है, श्रेया उससे कड़ी मेहनत करवाती है - उसे हर तरह के काम सौंपती है, सफ़ाई से लेकर पार्टियों में सेवा, शॉपिंग बैग थामने तक. वह उसे हर संभव अवसर पर अपमानित करने की कोशिश करती है। लेकिन राज अपने संकल्प पर अटल रहता है और बिना किसी शिकायत के सेवा जारी रखता है। अंत में वह हार जाती है और उसे बताती है कि रजिस्ट्रार के कार्यालय के बाहर अकेले बैठे हुए उसने कितनी पीड़ा महसूस की थी। वह उसकी क्षमा याचना स्वीकार करने से मना कर देती है और राज को यह आशा छोड़ने तथा घर लौटने के लिए कहती है।
लेकिन जब वह सिडनी की अपनी उड़ान के लिए इंतज़ार कर रहा होता है, तो श्रेया हवाई अड्डे पर पहुंचती है और उससे मिलती है तथा बताती है कि उसने महसूस किया है कि उसकी कुंठाओं की जड़ राज के खिलाफ़ उसके मन में दबी नफ़रत है। वह उसे धन्यवाद देती है और उससे कहती है कि वह उसे माफ़ कर रही है। राज रोमांचित हो जाता है और ऑस्ट्रेलिया लौट आता है।
अपनी वापसी पर, राज गायत्री के कई पत्र पाता है। जब वह दूर था, गायत्री ने उसके प्रस्ताव पर दुबारा विचार किया था और उसे ठुकराने के लिए राज के प्रति खेद व्यक्त किया था। फ़िल्म राज द्वारा उसे ढूंढ़ने और उसके साथ पुनर्मिलन के दृश्य पर समाप्त होती है।
निर्माण
अप्रैल 2007 में सूत्रों ने संकेत दिया कि निर्देशक सिद्धार्थ आनंद ने अपनी अगली फ़िल्म के लिए बतौर नायक रणबीर कपूर को अनुबंधित किया है। हालांकि, यह सूचित करते हुए कि ख़बरें "केवल अटकलें" और "बिल्कुल झूठी" थीं, बाद में उन्होंने पुष्टि की कि रणबीर कपूर उनकी फ़िल्म में अभिनय करने वाले हैं।
निर्देशक प्रीति ज़िंटा, बिपाशा बसु, दीपिका पादुकोण और अमृता राव के साथ प्रश्नाधीन भूमिकाओं के लिए बातचीत कर रहे थे लेकिन सूचित किया कि "अनुबंध पर हस्ताक्षर होने तक उनके नाम ज़ाहिर करना हमारे लिए सही नहीं रहेगा." जून 2007 में कैटरीना कैफ़ और दीपिका पादुकोण को दो नायिकाओं की भूमिकाओं के लिए निर्धारित किया गया लेकिन फ़िल्म की कहानी काफ़ी लंबी हो जाने की वजह से कैटरीना की भूमिका को हटा दिया गया। अभिनेत्री अमृता राव पर भी एक नायिका की भूमिका के लिए विचार किया गया, लेकिन उन्होंने स्वीकार नहीं किया।
अपनी नवीनतम रिलीज़ के साथ आगामी फ़िल्मों के प्रदर्शन की पहली छवि को प्रदर्शन के लिए सजाने की परंपरा को जारी रखते हुए, यशराज फ़िल्म्स ने विजय कृष्ण आचार्य की फ़िल्म टशन की रिलीज़ के साथ 25 अप्रैल 2008 को फ़िल्म की पहली ट्रेलर और 27 जून 2008 को कुणाल कोहली की फ़िल्म थोड़ा प्यार थोड़ा मैजिक की रिलीज के साथ दूसरी ट्रेलर को प्रदर्शित किया। आम तौर पर यशराज फ़िल्म्स अपनी फ़िल्मों को बढ़ावा देने के लिए ज़्यादा पैसे खर्च नहीं करते हैं, तथापि, बचना ऐ हसीनों इसका अपवाद रहा। फ़िल्म की रिलीज़ के 2-3 सप्ताह पहले सामान्य विज्ञापन के बजाय, निर्माण-गृह ने दो महीने पहले इसको बढ़ावा देने के लिए नई रणनीति की योजना बनाई।
प्रतिक्रिया
फ़िल्म ने पहले सप्ताह में निवल 21 करोड़ रुपए की कमाई की। दूसरे सप्ताह के अंत में, फ़िल्म ने 31.20 करोड़ रुपए कमाए और इसे सेमी-हिट घोषित किया गया। फ़िल्म के प्रति आलोचकों की मिश्रित प्रतिक्रियाएं रहीं। Indiafm.com ने 5 में से 2.5 सितारे दिए, जहां तरुण आदर्श ने यह टिप्पणी की कि "समग्र रूप से, [इसका] पूर्वार्ध दिलचस्प है, लेकिन कमज़ोर दूसरा घंटा शो को बरबाद करता है।" AOL भारत ने 5 में से 3 दिए, जहां नोयोन ज्योति पारासर ने कहा कि "कुल मिला कर, ता रा रम पम की फीकी सफलता के बाद लगता है इस बार सिद्धार्थ आनंद का तीर निशाने पर लगा है। कम से कम फ़िल्म के पूर्वार्ध से लगता है कि यह यशराज को बरबाद होने से बचाएगा!"
TVGuide.com और टाइम आउट न्यूयॉर्क, दोनों के लिए फ़िल्म की समीक्षा करने वाले अमेरिकी आलोचक मैटलैंड मॅकडोनाघ ने पूर्व वाली समीक्षा में कहा कि "चमकीले परिधानों वाली सुंदरियां, शानदार लोकेशन, उमंग भरे गाने और ग़ज़ब का रोमांस... बढ़िया, मुख्यधारा का मनोरंजन, जिसमें काफ़ी चौंकाने वाले दृश्य हैं जो आपको इतना तो महसूस करा सकते हैं कि फ़िल्म देखना बेवक़ूफ़ी नहीं है".
साउंडट्रैक
फ़िल्म में रीमिक्स संस्करण सहित कुल सात गाने हैं। स्टैंड पर आगमन के चंद दिनों में ही एल्बम म्यूज़िक चार्ट के टॉप 3 में प्रविष्ट हो गया। सभी गानों के बोल लिखे हैं अन्विता दत्त गुप्तन ने.
बीहता गाँव, मसौढी (पटना)
बीहता मसौढी, पटना, बिहार स्थित एक गाँव है।
चायख़ाना
चायख़ाना ऐसे स्थान को बोलते हैं जो ग्राहकों या अतिथियों को चाय पिलाने के कार्य पर केन्द्रित हो। भारतीय उपमहाद्वीप, ईरान, चीन, जापान और बहुत से अन्य समाजों में चायख़ाने लोक-संस्कृति और सामाजिक मिलन का पारम्परिक केंद्र भी हैं या ऐतिहासिक रूप से रह चुके हैं। अक्सर चायख़ानो में चाय के अलावा हलके-फुल्के नाश्ते भी परोसे जाते हैं। कुछ जगहों पर चायख़ानो में शतरंज, ताश, धूम्रपान (जैसे कि हुक्का) और अन्य हलकी सामूहिक क्रियाओं का भी बंदोबस्त किया जाता है।
शब्द की उत्पत्ति
फ़ारसी भाषा में 'ख़ाना' का अर्थ होता है कोई 'कमरा' या 'घर'। यह हिन्दी के बहुत से शब्दों में मिलता है जैसे कि 'पागलख़ाना', 'ग़ुसलख़ाना', 'मयख़ाना', इत्यादि। 'चायख़ाना' का मतलब है 'चाय का घर या कमरा'। 'ख़ाना' शब्द में 'ख़' के उच्चारण पर ध्यान दें क्योंकि यह बिंदु-रहित 'ख' से ज़रा भिन्न है।
जोशी खोला, कालाढूगी तहसील
जोशी खोला, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
आशान प्रियांजन
सुबासिंघ मुदियंसलगे आशान प्रियांजन (जन्म 14 अगस्त 1989) एक पेशेवर श्रीलंकाई क्रिकेटर हैं जो सीमित ओवरों के प्रारूपों में राष्ट्रीय टीम के लिए खेलते हैं। वह मध्य क्रम के बल्लेबाज हैं और कभी-कभी दाएं हाथ के मध्यम तेज गेंदबाज भी।
फौज में मौज (2007 फ़िल्म)
फौज में मौज 2007 में बनी हिन्दी भाषा की फिल्म है।
छेदालाल
छेदालाल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के हरदोई जिले के 177 - शाहाबाद (पूर्व) हरदोई (उत्‍तर-पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
हरसरनपुर गाँव, हंडिया (इलाहाबाद)
हरसरनपुर हंडिया, इलाहाबाद, उत्तर प्रदेश स्थित एक गाँव है।
आयरन(II) क्लोराइड
आयरन (II) क्लोराइड एक अकार्बनिक यौगिक है।
बारह निदान
अविद्या, संस्कार, विज्ञान, नामरूप, स्पर्श, वेदना, तृष्णा, उपादान, भव, जाति, जरा-मरण-शोक-परिदेव-दुःख-दौरमनस्य-उपायास.
वलयाकार सूर्य ग्रहण
वलयाकार सूर्यग्रहण तब लगता है जब चाँद सामान्य की तुलना में धरती से दूर हो जाता है। नतीजतन उसका आकार इतना नहीं दिखता कि वह पूरी तरह सूर्य को ढक ले। वलयाकार सूर्यग्रहण में चाँद के बाहरी किनारे पर सूर्य रिंग यानी अंगूठी की तरह काफ़ी चमकदार नजर आता है।
आयरन(III) क्लोराइड
आयरन (III) क्लोराइड एक अकार्बनिक यौगिक है। इसका रासायनिक सूत्र FeCl3 होता है।
काण्डा-अस०५, पौडी तहसील
काण्डा-अस०५, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बीवी श्रीनिवास
श्रीनिवास बीवी कर्नाटक प्रांत में स्थित एक भारतीय राजनीतिज्ञ हैं। वे वर्तमान में भारतीय युवा कांग्रेस के राष्ट्रीय अध्यक्ष हैं।
ऎर्नपाडु (कर्नूलु)
ऎर्नपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सती सुलोचना
सती सुलोचना कन्नड भाषा की पहली फीचर फिल्म थी, जो 1934 में बनी थी।
आयरन(II) ऑक्साइड
आयरन (II) ऑक्साइड एक अकार्बनिक यौगिक है।
राजस्थान के महलों की सूची
राजस्थान अपनी ऐतिहासिक हवेलियों, दुर्गों और राजमहलों के लिए प्रसिद्ध है। इनमें से कुछ के नाम नीचे दिए हैं-
हैरिस सोहैल
सोहेल ने नाबाद 85 रन बनाए क्योंकि उन्होंने 2014 में न्यूजीलैंड के खिलाफ पहले एकदिवसीय मैच में प्लेयर ऑफ द मैच का पुरस्कार जीता था। दूसरे मैच में उन्होंने 33 रन बनाए और 3 विकेट लिए। उन्होंने 28 रन बनाकर 39 रन बनाकर अपने वनडे करियर की सर्वश्रेष्ठ गेंदबाजी के आंकड़े को 3/45 पर ले लिया क्योंकि पाकिस्तान 147 रन से जीता। अंतिम दो मैचों में, उन्होंने क्रमशः 13 और 65 रन बनाए। उन्होंने 5 मैचों की एकदिवसीय श्रृंखला को पाकिस्तान के शीर्ष स्कोरर के रूप में 235 रन बनाने के साथ ही 6 विकेट लिया।
सितंबर 2017 में, श्रीलंका के खिलाफ उनकी श्रृंखला के लिए उन्हें पाकिस्तान के टेस्ट टीम में रखा गया था। उन्होंने 28 सितंबर 2017 को श्रीलंका के खिलाफ पहले टेस्ट में पाकिस्तान के लिए टेस्ट क्रिकेट में पदार्पण किया।
अक्टूबर 2018 में, सोहेल ने टेस्ट क्रिकेट में अपना पहला शतक बनाया और संयुक्त अरब अमीरात में ऑस्ट्रेलिया के खिलाफ 110 बनाये। मार्च 2019 में, सोहेल ने एकदिवसीय क्रिकेट में अपना पहला शतक बनाया, संयुक्त अरब अमीरात में ऑस्ट्रेलिया के खिलाफ नाबाद 101 रन बनाए। अप्रैल 2019 में, उन्हें २०१९ क्रिकेट विश्व कप के लिए पाकिस्तान के टीम में नामित किया गया था। वह दूसरे मैच में मैन ऑफ़ द मैच रहे, उन्होंने दक्षिण अफ्रीका के खिलाफ 59 में से 89 रन बनाए। सितंबर 2019 में, सोहेल को 2019-20 क्वैड-ए-आज़ ट्रॉफी टूर्नामेंट के लिए बलूचिस्तान के कप्तान के रूप में नामित किया गया था।
उर्मिला शिरीष
उर्मिला शिरीष एक हिन्दी लेखक है।
डॉ॰ उर्मिला शिरीष की विभिन्न कहानियां उर्दू, अंग्रेजी, पंजाबी, गुजराती तथा उडि़या में अनुवादित हुई हैं ।
यह भी देखे
उर्मिला जी को दिव्य पुरस्कार भी मिला है। सागर् मध्य प्रदेश मे।
उप्राडा, गंगोलीहाट तहसील
उप्राडा, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
आयरन(III) नाइट्रेट
आयरन (III) नाइट्रेट एक अकार्बनिक यौगिक है।
बेलौना गाँव, मसौढी (पटना)
बेलौना मसौढी, पटना, बिहार स्थित एक गाँव है।
ज्ञानेन्द्र पाण्डे
ज्ञानेन्द्र पाण्डे एक इतिहासकार और सबाल्टर्न अध्ययन के संस्थापक सदस्यों में से एक है। उन्होंने दिल्ली विश्वविद्यालय और ऑक्सफोर्ड विश्वविद्यालय से डिग्री प्राप्त की है। वर्श २००५ से एमोरी विश्वविद्यालय में प्राध्यापक के पद पर है। इसके पहले रोड्स छात्रवृत्ति को हासिल कर चुके है, और दो ऑक्सफोर्ड कॉलेजों, वोल्फसन और लिंकन (१९७४-७८), के रिसर्च फैलो भी रह चुके है। लीड्स विश्वविद्यालय और हैदराबाद विश्वविद्यालय में कुछ समय तक लेक्चरर रहने के बाद, १९९० में कलकत्ता के सेंटर फॉर स्टडीज़ इन सोशल साइंसेज़ में अध्येतावृत्ति प्रारम्भ की। १९८५ में इलाहाबाद विश्वविद्यालय के एक प्राध्यापक बने और इसी समान पद को १९८६-९८ के बीच दिल्ली विश्वविद्यालय में निभाया। एमोरी विश्वविद्यालय में नियुक्त होने से पहले उनकी आखिरी पदवी जॉन्स हॉपकिंस विश्वविद्यालय में थी। यहाँ ये नृविज्ञान और इतिहास के प्रोफेसर होने के साथ-साथ नृविज्ञान विभाग के अध्यक्ष भी थे।
मंडी, फागी
मंडी राजस्थान के जयपुर जिले की फागी तहसील में एक पटवार सर्कल और गाँव है। मंडी आस-पास के गांवों, मोहनपुरा रानवा और रामपुरा रेलवे के लिए पटवार सर्कल भी है।
मंडी में, 2011 की जनगणना के आधार पर, 999 (कुल 53.05% पुरुषों और 46.95% महिलाओं के साथ) की कुल आबादी वाले 138 घर हैं। गाँव का कुल क्षेत्रफल 9.19 किलोमीटर है। मंडी गाँव में एक प्राथमिक स्कूल है।
इजरायल में स्वास्थ्य
इजरायल में स्वास्थ्य को आमतौर पर अच्छा माना जाता है। शिशु मृत्यु दर कम है। जीवन प्रत्याशा, 82.1 वर्ष अधिक है। पुरानी बीमारी और उत्कृष्ट प्राथमिक देखभाल का अच्छा प्रबंधन है। ओईसीडी में 9.2% की औसत के साथ स्वास्थ्य सेवा पर व्यय सकल घरेलू उत्पाद का 7.2% है। अरब इजरायली पुरुषों के बीच धूम्रपान के उच्च स्तर हैं, और अरब इजरायली महिलाओं में मोटापे के उच्च स्तर हैं। 2014 में पूरी आबादी में धूम्रपान की कुल दर 20% से कम थी। इजरायल में दुनिया में त्वचा कैंसर की दूसरी सबसे बड़ी दर है।
मोटापा
2009 में वयस्कों के लिए 14% मोटापे की दर के साथ ओईसीडी देशों के लिए मोटापे की दर औसत से कम थी। सामाजिक आर्थिक स्थिति एक ऐसा कारक था जो विशेष रूप से महिलाओं के लिए अधिक वजन और मोटापे के प्रतिशत को प्रभावित करता था। निम्न वर्ग की महिलाएं अधिक वजन या मोटे होने की संभावना उच्च वर्गों की महिलाओं की तुलना में चार गुना थीं। पूरी आबादी के केवल 20.2% ने बताया कि वे सप्ताह में बीस मिनट या उससे अधिक तीन बार व्यायाम करते हैं। यहूदी इजरायल की आबादी के बीच व्यायाम की आवृत्ति अरब आबादी के लिए दोगुनी थी। अरब मूल के पुरुष और महिलाएं इजरायली पुरुषों और महिलाओं की तुलना में अस्वस्थ वजन की अधिक होती हैं।
धूम्रपान
वर्ष 1994-2004 में पुरुषों में धूम्रपान का प्रचलन अपेक्षाकृत 30% पर स्थिर रहा। 1998 में महिलाओं की संख्या 25% से घटकर 2003 में 18% हो गई।  युवाओं के लिए, 14% ने 2001 के प्रकाशन में प्रति सप्ताह कम से कम एक बार धूम्रपान किया। 2005 में इजरायल के युवाओं ने तंबाकू के उपयोग के वैकल्पिक तरीकों के रूप में बीड़ी और हुक्का का उपयोग करना शुरू कर दिया है।  1990 में, इज़राइल में लगभग 1,800 पुरुष मौतों का कारण धूम्रपान था, जो सभी पुरुष मौतों का लगभग 12% था।  इजरायली महिलाओं के बीच धूम्रपान को मृत्यु का महत्वपूर्ण कारण नहीं पाया गया है।  प्रति इजरायली स्मोक किए गए सिगरेट की औसत संख्या 2162 (6) है। कई तंबाकू-विरोधी उपयोग कानून प्रभाव में हैं। उदाहरण के लिए, विज्ञापन युवा प्रकाशनों में प्रतिबंधित है और टेलीविजन और रेडियो पर निषिद्ध है।  तंबाकू करों में काफी वृद्धि के अलावा, हालांकि अपेक्षाकृत कीमतों यूरोपीय देशों के सभी की तुलना में सबसे कम रही है।  2004 तक, इज़राइल में तंबाकू उत्पादों को खरीदने के लिए न्यूनतम आयु की आवश्यकता नहीं थी,  हालांकि, तम्बाकू विपणन और विज्ञापन कानून में संशोधन जो 2004 में प्रभावी हुआ, उसने 18 वर्ष से अधिक आयु के लोगों को तंबाकू की बिक्री को सीमित कर दिया है। = सन्दर्भ =
२०१५ में पद्म भूषण धारक
भारत रत्न ,पद्म विभूषण के बाद पद्म भूषण भारत सरकार द्वारा दिया जाने वाला तीसरा सर्वोच्च सम्मान है। वर्ष 2015 में पद्म भूषण से सम्मानित व्यक्तियों की सूची इस प्रकार है-
हिन्दू वृद्धि-दर
भारतीय अर्थव्यवस्था की 1950 से लेकर 1980 तक निम्न वृद्धि दर को हिन्दू वृद्धि दर (Hindu rate of growth) कहा जाता है। इस शब्द में "हिंदू" शब्द का प्रयोग कुछ अर्थशास्त्रीों द्वारा किया गया था जिसका अर्थ यह है कि हिंदुओं का भाग्यवाद में विश्वास और किसी भी चीज से  करने की प्रवृत्ति भारत की अर्थव्यवस्था की धीमी गति के लिए जिम्मेदार थी।
यह शब्द दक्षिण कोरिया के हान नदी पर चमत्कार और ताइवान की उच्च वृद्धि दर के विपरीत स्थिति को दर्शाता है। इन एशियाई टाइगर्स की 1950 के दशक में भारत के समान आय स्तर था, तब से तेज आर्थिक विकास ने आज उन्हें विकसित देशों में बदल दिया है।
यह टिप्पणी/नामकरण भारत के अर्थशास्त्री प्रो० राजकृष्णा ने एक सभा में की थी। "हिंदू वृद्धि-दर" के प्रयोग की  है।
आयरन(II,III) ऑक्साइड
आयरन (II,III) ऑक्साइड एक अकार्बनिक यौगिक है।
रमेश मेंडिस
रमेश मेंडिस (जन्म 7 जुलाई 1995) एक श्रीलंकाई क्रिकेटर हैं। वह 2014 आईसीसी अंडर-19 क्रिकेट विश्व कप के लिए श्रीलंका टीम का हिस्सा थे। उन्होंने जनवरी 2021 में श्रीलंका क्रिकेट टीम के लिए अंतरराष्ट्रीय क्रिकेट में पदार्पण किया।
छेदालाल चौधरी
छेदालाल चौधरी,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के खीरी जिले के 189 - लखीमपुर (दक्षिण) विधान सभा निर्वाचन क्षेत्र से कांग्रेस की ओर से चुनाव में भाग लिया।
हरिहरपुर उपरहर गाँव, हंडिया (इलाहाबाद)
हरिहरपुर उपरहर हंडिया, इलाहाबाद, उत्तर प्रदेश स्थित एक गाँव है।
विलियम मेकपीस थैकरे
विलियम मेकपीस थैकरी (William Makepeace Thackeray / 1811 – 1863) उन्नीसवीं शताब्दी के अंग्रेजी के उपन्यासकार।
विलियम मेकपीस का जन्म कोलकाता में हुआ था। पिता की मृत्यु के उपरांत १८१७ में स्वदेश चला गया। शिक्षा चार्टरहाउस स्कूल और केब्रिज में हुई। एक वर्ष के भीतर ही विश्वविद्यालय छोड़कर यूरोप भ्रमण के लिये चला गया। लौटकर कानून का अध्ययन प्रारंभ किया, परंतु शीघ्र ही उसे भी छोड़कर पत्रकारिता की ओर ध्यान दिया। क्रमश: दो पत्रों का प्रकाशन प्रारंभ किया; परंतु दोनों असफल रहे। अब उसने चित्रकला के अध्ययनार्थ पेरिस और रोम की यात्रा की। पेरिस में १८३६ में इज़ाबेला शॉ से विवाह किया। अगले वर्ष इंग्लैंड लौटने पर उसने 'फ्रेजर्स मैंगज़ीन' में लिखना आरंभ किया। 'दि यलोप्लश पेपर्स' (१८३७-८); 'कैथरीन' (१८४०), 'दि ग्रेट हॉगर्टी डायमंड' (१८४१) और 'बैरी लिंडन' (१८४४) इसी पत्रिका में प्रकाशित हुए। परंतु प्रसिद्धि सर्वप्रथम 'पंच' नामक पत्रिका में प्रकाशित रचनाओं, विशेषकर; 'दि बुक ऑव स्नॉब्स' (१८४६-७), द्वारा प्राप्त हुई।
'बैनिटी फेयर' (१८४७-८) के प्रकाशन ने उसके जीवन में असली मोड़ ला दिया। इस असाधरण रचना के कारण वह फील्डिंग जैसे शीर्षस्थ अंग्रेजी उपन्यासकारों के समकक्ष हो गया और जीवित उपन्यासंकारों में चार्ल्स डिकेंस को छोड़कर उसका कोई प्रतिद्वंद्वी न रहा। अगला उपन्यास 'पेंडेनिस' (१८४८-५०) काफी अंशों में आत्मकथात्मक है। १८५१ में 'दि इंग्लिश ह्यूमरिस्ट्स ऑव दि एटीन्थ सेंचुरी' तथा १८५६ में 'फोर जॉर्जेज' पर उसने बड़े सफल भाषण दिए। ये भाषण क्रमश: १८५२ और १८५६ में उसने अमरीका में भी दिए। इस बीच 'हेनरी एस्मंड' (१८५२), जो संभवत: उसकी सर्वोत्कृष्ट रचना तथा अंग्रेजी का सर्वश्रेष्ठ ऐतिहासिक उपन्यास है तथा 'दि न्यूकम्स' (१८५३) प्रकाशित हो चुके हैं। 'दि वर्जीनियंस' (१८५७-९) 'एस्मंड' का ही उत्तर भाग है, परंतु उसमें थैकरे की कला का वैसा उत्कृष्ट रूप नहीं मिलता। १८६० में वह 'कॉर्नहिल मैंगज़ीन' का प्रधान संपादक बना, तथा उसमें 'लॉवेल दि विडोअर' (१८६०) और 'दि एडवेंचर्स ऑव फिलिप' (१८६१-२) प्रकाशित किए। 'दि राउण्ड अवाउंट पेपर्स' (१८६०-३) उन चित्ताकर्षक निबंधों का संग्रह है जो उसने इस पत्रिका में नियमित रूप से लिखे थे। अंतिम उपन्यास 'डेनिस डूबल' उसकी अचानक मृत्यु के कारण अधूरा रह गया, तथापि इसमें पुन: उसकी कला अपने सर्वोच्च शिखर पर दिखाई देती है।
List of works
श्रेणी:अंग्रेजी साहित्यकार
एस आर हरनोट
२००३ में अपने कहानी संग्रह दारोश तथा अन्य कहानियाँ के लिए यू॰के॰ कथा सम्मान से सम्मानित हिन्दी लेखक
वणियागांव-पट०I, पौडी तहसील
वणियागांव-पट०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जयनगर (बहुविकल्पी)
जयनगर निम्न में से कोई हो सकता है:
आयरन(III) ऑक्साइड
आयरन (III) ऑक्साइड एक अकार्बनिक यौगिक है। इसका रासायनिक सूत्र Fe2O3 होता है।
निदान (आयुर्वेद)
अर्थात् चिकित्सा के पूर्व परीक्षा अत्यन्त आवश्यक है। परीक्षा की जहां तक बात आती है तो परीक्षा रोगी की भी होती है और रोग की भी। रोग-रोगी दोनों की परीक्षा करके उनका बलाबल ज्ञान करके ही सफल चिकित्सा की जा सकती है।
आयुर्वेदाचार्यों ने रोग की परीक्षा हेतु निदानपञ्चक का वर्णन किया है। आयुर्वेद के अनुसार, रोग की परीक्षा (रोग का ज्ञान) इन पांच उपायों से होता है -
इन पांच उपायों को निदानपञ्चक कहते हैं।
निदान– रोग के कारण को निदान कहते हैं।
पूर्वरूप - रोग उत्पन्न होने के पहले जो लक्षण होते हैं उन्हें पूर्वरूप कहा जाता है।
रूप - उत्पन्न हुए रोगों के चिह्नों को लक्षण या रूप कहते हैं।
उपशय - औषध, अन्न व विहार के परिणाम में सुखप्रद उपयोग को उपशय कहते हैं।
सम्प्राप्ति - रोग की अति प्रारम्भिक अवस्था से लेकर रोग के पूर्ण रूप से प्रगट होने तक, रोग के क्रियाकाल (pathogenesis) की छः अवस्थायें होती हैं।